ઇલાયચી બે પ્રકારની હોય છે. નાની અને મોટી ઇલાયચી. બન્ને પ્રકારની ઇલાયચીનાં રૂપરંગ આકારમાં ફરક તો હોય છે, ગુણ અને ઉપયોગમાં પણ ભિન્નતા જોવા મળે છે. રસોડામાં બન્ને પ્રકારની ઇલાયચીનો ઉપયોગ થતો જ હોય છે. આમ તો બન્ને પ્રકારની ઇલાયચી ખાવામાં સારી જ લાગતી હોય છે, અને તેની સુગંધ પણ મનભાવન હોય છે. જો તમારી સામે બન્ને પ્રકારની ઇલાયચી હોય તો કઈ ઇલાયચી તમે પસંદ કરશો. કદાચ નાની ઇલાયચી જ કરશો, કેમ કે નાની ઇલાયચી સ્વાદ અને સુગંધમાં સરસ હોય છે, સાથે સાથે તેમાં ઘણા વિશિષ્ટ ગુણ હોય છે, જેનાથી આપણે ઘણા રોગોમાં ફાયદો મેળવી શકીએ છીએ, જેમાંના કેટલાક નીચે દર્શાવ્યા છે.